ร้านที่สี่ที่นิวคุงได้ไปกินที่ตลาดน้ำขวัญเรียมนี้ เป็นร้าน ไก่ทอดจิ้มแจ่ว ครับ ^^
โดยร้านนั้นจะเปิดอยู่ที่ตลาดน้ำขวัญเรียมฝั่งวัดบางเพ็งใต้ (ฝั่งถนนราม) ร้านเป็นซุ้มขายของกินโซนที่มีอาคาร (ใกล้กับคอกสัตว์) ที่เป็นโซนเน้นซื้อกลับไปกินครับ
หน้าร้านจะมีป้ายติดกรอบหน้าหนังสือพิมพ์ที่เคยลง และนิวคุงเห็นคนต่อคิวซื้อกินกันเยอะเลย ขอลองชิมซักหน่อย

เมนูไก่ทอดของร้านนั้นจะมีแค่แบบเดียวคือ ปีกบนไก่ทอด (น่องเล็ก) เท่านั้น
ราคาขายจะขายเป็นขีดๆละ 35 บาท (ได้มา 3 น่อง) และข้าวเหนียว 10 บาท

วันนี้นิวคุงได้ลองกิน ปีกบนไก่ทอด (น่องเล็ก) ครับ
ขอบอกเลยว่า ผิดหวังเลยทีเดียว เพราะไก่ทอดของร้านนี้ ทอดออกมาได้เลี่ยนน้ำมันมากๆ หยิบขึ้นมากินนี่มันเยิ้มน่องไก่เลย
พอกัดเข้าไปแล้วชวนแหวะมาก เนื้อไก่มันนุ่มแบบดิบๆ เหมือนจะไม่สุก เป็นรสหวานอมน้ำมันชวนเลี่ยน ไม่อร่อยเลยแม้แต่น้อย
แม้ว่าทางร้านจะมีจิ้มแจ่วให้จิ้มกินด้วย รสเปรี๊ยวเผ็ดก็พอช่วยดับเลี่ยนได้ แต่ตัวน่องไก่ไม่อร่อยจริงๆ เหอๆ

สรุปโดยรวม (เต็ม 10)
ให้ 2 คะแนน ไม่รู้ว่าทำไมร้านนี้คนกินเยอะกันจัง อร่อยตรงไหน พนักงานก็หน้าบึ้ง ไม่มีอะไรโดนใจเลยร้านนี้ - -*

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  21 / 10 / 57
